A tacâ dal 1n di Dicembar e fintremai ai 15 di Zenâr, a Udin, li di palaç Giacomelli,
dentri dal Museu Etnografic dal Friûl, si podarà visitâ la mostre itinerante itinerante
“In viaggio. Cento anni di immagini e di parole dal mondo dell’emigrazione del Friuli-Venezia Giulia, dell’Istria, di Fiume e della Dalmazia”.
L’alestiment al à chê di valorizâ i materiâi tirâts dongje tal disvilup
dal progjet AMMER (Archivi Multimediâl de Memorie de Emigrazion Regjonâl),
là che si cjatin passe 15mil fotos, 700 intervistis e 2200 biografiis.
La mostre di Udin e ten dongje sezions tematichis specifichis
e trê incuintris dedicâts ae storie de emigrazion.
Sabide stade, ai 8 di Dicembar, a Marcinelle e je stade screade ancje une altre esposizion
leade al progjet AMMER, cun materiâi riferîts ae emigrazion furlane e slovene in Valonie,
tal distret minerari di Charleroi, e cul titul par francês “En Voyage”.
Chel alestiment specific al vignarà puartât ator pai comuns de Valonie che a son zimulâts
cun chei dal Friûl, propit daûr dal leam jenfri chês comunitâts che al diven di chê emigrazion, e po al restarà a Charleroi par cure dal ERAPLE.
fur_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn